2006-12-24 23:59:59
2006-12-02 14:30:00 Három sikeres 1. danos vizsga volt a hétvégén megrendezett bo-jitsu táborban. Soke Vlado Schmidt 10. dan kobu-kai és sensei Günter Painter 5. dan kobu-kai mesterek előtt vizsgázott az első mester fokozatra klubunk vezetőedzője Berkes László, valamint a Lágymányosi dojo-ból Tóth György és Kertész Attila. Mindhármuk felkészítője és a magyar irányzat vezetője Ónodi István 2. danos mester.
XII. Kecskemét Kupa Országos Ju-Jitsu Verseny
2006-11-25 10:30:00 Rendkívüli helyszínen, az Angolkisasszonyok csarnokában rendeztük meg 12. alkalommal a 'nagy' őszi versenyünket. Kisebb volt a helyszín és kevesebben is jöttek el, mint eddig, de így is egy jó hangulatú versenyt sikerült összehozni. A négy versenyszámban 11 csapat 118 versenyzője 253 nevezést adott le. Nevezetessé tette a versenyt, hogy Tapodi Robi ma ünnepelte 30. születésnapját.
2006-11-23 19:00:00 Ismét lejátszottuk a Vörösök és Fehérek Csatáját, és ismét a fehérek győztek. A ju-jitsu Magyarországra érkezésének 100. évfordulója alkalmából 2006-ban és 2007-ben a Demonstrációs edzéseken lejátszuk ezt a csatát és szeretnénk, ha egyszer sikerülne 100 emberrel. Most csak 92-en voltunk.
2006-11-23 18:00:00 Először nem valamelyik dojo-nkban tartottuk a Demonstrációs edzést, ugyanis kinőttük a Bányai Júlia Gimnázium tornatermét. Az új helyszín az Angolkisasszonyok csarnoka volt és nagyon megfelelt erre a célra. Az öt dojo-nkból 98-an vettünk részt az edzésen és első alkalommal jelen volt mind a hat edzőnk. Kiosztottuk a hűség emlékplaketteket, a Hónap embere okleveleket és a személyre szóló 2007-es jubileumi naptárakat.
2006-11-18 10:00:00 November 18.-án harmadik alkalommal volt a Bányai dojo-ban az országos vizsga. A Magyar Ju Jitsu Szövetség szabályzata alapján zöld övig klubvizsgán, kék és barna övre országos vizsgán, dan fokozatra a Nemzetközi Táborban lehet vizsgázni. Országos vizsgát az összes dojo-ban meg kell hirdetni legalább egy hónappal előtte, arra a szövetség bármelyik tagja eljöhet és küzdhet a vizsgázókkal. Az ország négy vizsgáztató instruktorából kettőnek jelen kell lennie. Három klubtársunk is másodszorra próbálkozott a kék öv megszerzésével...
2006-11-16 20:30:00 A mai Fókuszban az Rtl Klub egy négyperces felvételt sugárzott, melyet a Szegletkő gyermekotthonban forgattak tegnap. A műsorban megszólal Túri Pál instruktorunk és szóba kerül a ju-jitsu is. A szerkesztők nem erre helyezték a fő hangsúlyt, hanem inkább a gyermekotthon lakóinak egyéni sorsára. A továbbiakban a műsor szövegét közöljük, a kapcsolódó galériában pedig a filmet.
2006-10-28 20:00:00 Soke Vlado Schmidt 77. születésnapjára rendezett hétvégi edzőtáborban és esti vacsorán voltunk Stuttgart-ban. Ónodi Pisti dojo-jából heten és jómagam kisbuszt béreltünk és így mentünk ki pénteken. Szombaton és vasárnap délelőtt voltak az edzések, szombat este pedig a születésnapi vacsora. Tőlünk a soke egy az arcképével díszített emlékplakettet és egy üveg barackpálinkát kapott.
2006-10-12 00:00:00 Vlado Schmidt 1929 október 28.-án született. 77. születésnapját egy hétvégi ünnepi edzőtáborral ünnepli Stuttgart-ban október 27.-29.-én, és ezen a jeles eseményen a Tatami Centrum és a Magyar Ju Jitsu Szövetség is képviselteti magát. Soke Vlado Schmidt egyike azoknak a mestereknek, akik a legnagyobb hatást gyakorolták a hazai ju-jitsu életre. 1998 óta Magyarországon a Balaton mellett lakik.
2006-09-30 23:00:00 Tagfelvételünk lezárult! Szeptemberben próba edzésekkel és információs szórólapokkal segítettük a beiratkozni szándékozókat. Négy tagtoborzó bemutatót is tartottunk négy helységben: Hetényegyházán, Izsákon, Orgoványon és Kecskeméten. Négy dojo-nkban volt felvétel a gyerek és a felnőtt csoportba: Hetényi, Orgoványi, Rákóczi és Bányai dojo-nkban.
7 érem a Palota Kupa Kempo Versenyen
2006-09-23 10:00:00 A Szegletkő Dojo jitsukái Túri Pál instruktor csapatvezetésével részt vettek a Palota Kupa szabadtéri kempo versenyen és két arany, négy ezüst és egy bronz érmet szereztek. Gartulálunk a kitűnő eredményhez! Ez volt az első versenyük a dojo tagjainak. Ez volt az 56. verseny, amelyen a Tatami Centrum versenyzői részt vettek.
nevezes [kukac] tatamicentrum [pont] hu
Él a nevezes [kukac] tatamicentrum [pont] hu mail címünk.
Ezentúl az általunk rendezett versenyekre csak e-mail-en erre a címre küldve fogadunk el nevezést Aktuális nevezési lap mindig a Verseny / Aktuális menüpontból tölthető le DOC és XLS formában.
Bemutató a Hetényi dojo-ban
2006-09-20 09:40:00 Hetényben is tagtoborzó bemutatót tartottunk. Három évig voltunk az iskolában, négy évig az óvodában, most kezdtünk újra az iskolában, fontosnak tartottuk, hogy megismerjék a csoportot a tanulók. Ezúton is szeretnénk a lehetőséget megköszönni az iskola vezetőségének. Ez volt a 66. bemutatónk.
2006-09-17 10:00:00 Szeptemberi tagtoborzó bemutatóink (9-én Orgoványban volt az első) sorában a második volt vasárnap a Rákóczi dojo-ban. Az itt edző stílusoknak szerveztük a bemutatót, így a közönség láthatott aikido, ju-jitsu és nanbudo bemutót. Tőlünk Kisistók Réka, Szőllősi Petra, Leviczky Tünde, Leviczky Bence, Papp Éva, Hegedűs Éva, Kelemen Attila, Lázár Szabolcs és Berkes László lépett fel. Ez volt a 65. bemutatónk.
Jubileumi (20.) évünket kezdjük
2006-09-01 00:00:00 Szeptemberben megkezdődik a Tatami Centrum 20. éve. Az év hátralevő részében ez még kapcsolódik a centennáriumi rendezvényeinkhez is. Ebből az alkalomból a féléves beiratkozók még nagyobb (20% helyett 30%) kedvezményt kapnak. A nyári szünet után szeretettel várjuk vissza tagjainkat, itt felsoroljuk melyik csoportunkban mikor lesz az első edzés.
Rákóczi dojo: Mócza sensei ismét tart edzéseket
2006-08-28 00:00:00 A Rákóczi dojo-ban is lesz felnőtt csoportunk Mócza sensei vezetésével:
Hétfőn 18.00-19.30, szerdán 18.30-20.00 Kezdők jelentkezését is várjuk!
Így Kecskeméten hétfőn-szerdán (Rákóczi dojo) és kedden-csütörtökön (Bányai dojo) is van felnőtt csoport, lehet választani, vagy akár heti négy edzésre járni!
Hetényi dojo költözik!
2006-08-27 00:00:00 Ismét a kezdeti helyszínen a Hetényi dojo! Visszamegyünk az iskolába, címünk:
Móricz Zsigmond Általános Iskola csarnoka Hetényegyháza, Iskola u. 1.
Edzések új időpontban - hétfőn és csütörtökön:
gyerek kezdő 16.30-17.30, gyerek haladó: 17.00-18.00, felnőtt 18.00-19.30
2006-08-25 15:00:00 A Hódmezővásárhelyi Ju-Jitsu Klub három mestere, sensei Füvesi Sándor 3. dan klubvezető, sensei Török Róbert 1. dan, sensei Galisz Péter 1. dan valamint senpai Daru Éva 1. kyu látogatott a Szegletkő dojo-ba Túri Pál senpai, a dojo vezetője meghívására. Ez volt a hetedik alkalom, hogy meghívott mesterek oktattak a Szegletkő dojo-ban.
2006-08-18 00:00:00 Sportegyesületünk elnöke 2003 augusztus 18.-án autóbalesetben elhunyt. Három éve próbáljuk hiányát pótolni, kevés sikerrel. Tavaly, halálának második évfordulóján kopjafát állítottunk a tiszteletére. Emlékét őrzi a róla elnevezett Pécsi díj, melyet azok a tagjaink kaphatnak meg, akik a legtöbbet tették közösségünkért.
E-mail fiókok a honlapon
2006-08-11 00:00:00 Létrejöttek az e-mail fiókok, az első kettő a webmesteré és a klubvezetőé:
Webmesterünknek a webmester [kukac] tatamicentrum [pont] hu e-mail címen,
Berkes Lászlónak pedig a berkesl [kukac] tatamicentrum [pont] hu e-mail címen lehet levelet küldeni. Októbertől élni fog a nevezes [kukac] tatamicentrum [pont] hu cím is, ezentúl csak e-mail-ben erre címre küldve lehet nevezni az általunk rendezett versenyekre.
Későbbiek folyamán oktatóink is kapnak Tatami Centrumos e-mail címet.
2006-08-03 15:00:00 Túri Pál senpai, a dojo vezetője gondolt egy merészet és meghívta Adámy István 8. danos kyokushin hanshit a Szegletkő Gyermekotthonba. Legnagyobb örömünkre hanshi el is fogadta a meghívást és augusztus 3.-án tartott egy edzést nekünk. Az edzés ráébresztett bennünket arra, hogy szinte mindent újra kell tanulnunk a bázis alapokkal kapcsolatban.
sensei Kollerits Miklós 3. danos
2006-07-26 18:30:00 Hét év után újból sikeres danvizsgát tett sensei Kollerits Miklós, július 26.-án 3. danos lett. Felkészítő mestere shihan Kovács Attila a szövetségünk elnöke. Nem befolyásolta őt az a lelki teher, hogy nem sikerült aznap az előző vizsga. 1999-ben Balatonalmádiban vizsgázott 2. danra, ugyanebben a teremben 10 éve, 1996-ban 1. danra.
2006-07-26 16:30:00 Tatai Krisztián és Szeifert Csaba senpai a Szentendrei Dojo-ból másnap, szerdán szintén rendkívüli melegben 15 órától vizsgázott. Egymáson vizsgáztak, így dupla ideig tartott és az időjárás megtette hatását: csökkent a technikák sebessége, pontossága, fókuszáltsága. Renshi Kelemen István a vége előtt leállította a vizsgát.
2006-07-25 19:00:00 Habár a Hódmezővásárhelyi Dojo létszám tekintetében nem a legnagyobb, de annál inkább az a technikai színvonalban. A hat régi harcosból immár ketten mester fokozatúak, és még hárman ott vannak az előszobában, 1. kyusok. Sensei Füvesi Sándor 3. dan dojo vezető kitűnő munkáját dícséri ez az eredmény.
sensei Suhajda Éva az első női danos
2006-07-25 17:00:00 Több mint húsz év után első alkalommal idén avathattunk női ju-jitsu mestert sensei Suhajda Éva személyében. Előtte a Magyar Ju Jitsu Szövetségben mester fokozatú női jitsuka még nem volt. E kitűnő eredmény eléréséért köszönet és dícséret illeti mesterét, sensei Seres Károlyt és az ukéját Szénási Mártont.
2006-07-23 17:00:00 Szövetségünk ismét megrendezte több mint húsz éve szokásos Nemzetközi táborát július 23.-tól (vasárnap délutántól) 29.-ig (szombat reggelig) Balatonfenyvesen. Közel száz résztvevő, sok külföldi instruktor és több danvizsga, mint eddig bármikor.
Edzőtábor a Szegletkő Gyermekotthonban
2006-07-22 00:00:00 Túri Pál senpai a Szegletkő dojo vezetője edzőtábort szervezett július 18.-tól 21.-ig a Szegletkő dojo-ban. Naponta kettő 2-2.5 órás edzése volt a 10 fő résztvevőnek. A tábort Berkes sensei edzése nyitotta meg és Mócza sensei edzése zárta, a többi edzést Túri senpai tartotta.
2006-07-03 00:00:00 Mától Szegletkő kivételével nyári szünetet tartanak dojoink. Csak szeptemberben indulnak újra az edzések. Addig is mindenkinek jó pihenést kívánunk! Felhívjuk a figyelmet a két nyári táborra: július 18-21-ig a Szegletkő dojoban, július 23-tól 29-ig Balatonvenyvesen a Nemzetközi tábor.
Három új szakképzett edző
2006-07-02 12:00:00 Papp Éva (2004-ben végzett) és Berkes László (2002-ben végzett) mellett három újabb a Testnevelési Egyetemen végzett oktatója van a Tatami Centrumnak: Mócza Lajos, Cseri József és Fekete Sándor sikeresen befejezte a harmadik alkalommal indított kétéves ju-jitsu edzői szaktanfolyamot.
2006-07-01 13:00:00 Sajnos felemásra sikeredett az országos vizsga. Papp Évinek sikerült az 1. kyu-s vizsgája és shihan Kovács Attila, szövetségünk elnöke javasolta jövőre az 1. danos vizsgáját (Takács Istvánnal soproni instruktorral együtt, aki szintén most vizsgázott 1. kyu-ra). Három kék övre készült jitsukánknak sajnos újra próbálkoznia kell.
Gyermek klub vizsga
2006-06-30 17:00:00 Pénteken tartottuk a gyermek vizsgát, mert szombaton az országos vizsgára mentünk. Kis vizsga volt, 11-en vizsgáztak. Az előző gyermek vizsga után mindenki áttért az évente vizsgázásra, ezért maradtak ki sokan. Mindenkinek sikerült a vizsga. Négyen narancs övre, egy-egy gyermek narancs öv csíkra és lila övre, öten pedig lila öv csíkra vizsgáztak.
2006-06-26 09:00:00 Kalandos edzőtáborunk volt, mindkét tervezett bemutatónkat elmosta az eső, a tatamik is eláztak. A hét első fele szerencsére kánikulával telt, bár így az edzés volt nehezebb. Nagyon sok Mortal Kombat és Vörösök és Fehérek csatája volt. Ez volt a 19. klub táborunk, 24-en vettünk részt rajta.
2006-06-24 09:00:00 Kivételesen az edzőtábor előtt volt a felnőtt vizsga. Az utóbbi időszak egyik legjobb sárga és fehér öves vizsgáját láthattuk, de a zöld sem volt rossz. Mindenkinek sikerült a vizsga, 17-en kaptak fehér öv sárga csíkra, hárman sárga övre, ketten zöld övre jogosító diplomát.
Program sűrűsödés a szünet előtt
2006-06-16 17:00:00 Utolsó napokra marad 5 vizsganap, 2 bemutató, 3 edzőtábor. Június 24.-én felnőtt, 30.-án gyerek klubvizsga, Július 1.-én országos vizsga, 2.-án Testnevelési Egyetem záróvizsga, 25.-én vagy 26.-án danvizsgák. Bemutató 29.-én és 30.-án, Klubtábor június 26.-30., Szegletkő Tábor július 17.-21. Nemzetközi Tábor július 23.-29.
Patócs József zöld öves vizsgája
2006-05-27 15:00:00 A csapatverseny szüneteiben Patócs Józsi Hódmezővásárhelyről sikeres zöld öves vizsgát tett Berkes László előtt. Ukéja Galisz Péter volt, aki a nemzetközi táborban vizsgázik első dan fokozatra, és többek között Patócs Józsi lesz akkor az ukéja. Kölcsönkenyér visszajár.
II. Orgovány Kupa Csapatverseny
2006-05-27 00:00:00 Ismét megrendeztük a csapatversenyünket. Öt csapat indult, Orgovány két csapata, Hetényegyháza csapata, valamint Kecskemét két csapata. Mindenki párbajozott mindenkivel, így 10 csapatpárbaj volt 70 mérkőzéssel. Ez volt az 55. verseny, amelyen részt vettünk.
Bo-jitsu hétvége Budapesten
2006-05-13 10:00:00 Soke Vlado Schmidt és sensei Günter Painter rászvételével bo-jitsu hétvégét rendezett Ónodi István. Három főre redukálódott bo-jitsu önképző körünk (Papp Évi, Czabán Laci, Berkes Laci) is részt vett a szemináriumon. Összesen több, mint harmincan voltunk.
2006-04-29 10:00:00 2006 április 29.-én Hetényegyházán a Móricz Zsigmond Általános Iskola sportcsarnokában lezajlott a VII. Hetény Kupa versenyünk. Hat klub 69 versenyzője 138 nevezéssel vett részt. A klubok: Győri Ju-Jitsu Klub, Szentendrei Ju-Jitsu dojo, Lágymányosi Ju-Jitsu Klub, Orgoványi Ju-Jitsu Klub, Kecskeméti Ju-Jitsu Klub, Hetényegyházi Ju-Jitsu Klub.
2006-04-27 19:00:00 Orgoványon a VI. Demonstrációs edzésen rendeztük meg eddigi legnagyobb létszámú Vörösök és Fehérek Csatánkat. 84-an vettünk részt, mindkét csapat 42 fős volt. Győztek a fehérek. A győzelmet megint a két legnagyobb mérkőzése hozta meg. A Vörösök és Fehérek Csatáját a ju-jitsu Magyarországra kerülésének 100 évfordulója alkalmából vezettük be.
2006-04-27 18:00:00 2006 április 27-én Orgoványon tartottuk a VI. Demonstrációs edzésünket. 97-en vettünk részt rajta, kb. 40 néző volt, szülők, hozzátartozók, érdeklődők. Ez volt eddig a legnagyobb edzésünk. Hetényegyházáról is és Kecskemétről is busz vitte a nem helyi résztvevőket a sportcsarnokba. Itt készítettük el a képeket a 2007-es falinaptárhoz is.
Mócza sensei edzése a Szegletkő dojo-ban
2006-04-21 15:00:00 Alsónémedire a Szegletkő Gyermekotthonba látogatott Mócza sensei és edzést tartott. Ő vitte el a hímzett edzőruhákat is, így ez volt az első olyan edzés, hogy a srácok is edzőruhában edzettek.
2006-03-25 09:00:00 Minden felnőtt vizsga előtt három hónappal próbavizsgát tartunk. Így volt ez március 25.-én is, amikor minden eddigi létszám csúcsot meghaladva 27-en kaptak vizsgaengedélyt.
2006-03-19 10:00:00 A Magyar Sport-jitsu Szövetség 2006 március 19.-én rendezte meg a Sport-jitsu Felnőtt Magyar Kupát Budapesten, az UTE küzdőcsarnokában. Részt vettünk mi is 13 fővel: versenyzőink a kiosztott 33 éremből 13-at nyertek és megkapták a legeredményesebb csapatnak járó Emlékplakettet is. Ez volt az 53. verseny, melyen részt vettünk.
2006-03-17 15:00:00 Túri Pál instruktorunk fél éve Alsónémediben a Szegletkő Gyermekotthonban dolgozik, mint felügyelő tanár (asszisztens). A fiatalok sikeres rehabilitációjához hozzájárul a heti háromszori ju-jitsu edzés is. Kelemen Attilával és Lázár Szabolccsal ellátogattunk hozzájuk március 17.-én.
2006-03-01 00:00:00 Tatami Centrum Harcművészeti Központ tagfelvételt hirdetett gyermek és felnőtt csoportjaiba 2006 februárban. Jelentkezni lehetett Orgoványi, Hetényi és Kecskeméti csoportjainkba. Kecskeméten a Manó Jitsu csoport is várólistás lett. Folyamatban lévő beiratkozásokkal együtt kb. 15-20 új tagunk lesz.
VIII. Nemzetközi Harcművészeti Bemutató
2006-02-18 15:00:00 Február 18.-án szombaton nyolcadik alkalommal rendeztünk Harcművészeti Bemutatót az Erdei Ferenc Művelődési Központban. Ez a bemutató Kecskemét legnagyobb évente szervezett ilyen jellegű rendezvénye. Aikido, capoeira, judo, nanbudo, ninjitsu, tai ji bemutató mellett mi is felléptünk. Ez volt a klub 63. bemutatója.
2006-02-17 18:00:00 Február 17.-én a Bányai éttermében megtartottuk szokásos éves farsangi bulinkat és éves értékelésünket. Itt adtuk át az emlékplaketteket: az Év embere 2005-ben: Lázár Szabolcs, az Év felfedezettjei Mányi Vivien és Istenes Alexandra, a Pécsi Díj 2005. évi díjazottja Balogh Andrea. Gratulálunk és a díj mellé egy hímzett edzőruhát is kapnak!
2006-02-10 09:00:00 Akik ismernek, tudják, hogy mennyire fontosnak tartom a szakszövetség létrehozását. Az elmúlt években már volt próbálkozás, azonban eddig nem sikerült. Most a jubileumi évben, amikor többen is érezzük a felelősségünket ezügyben, talán történni fog valami. Itt a remek alkalom március 19.-én.
2006-02-01 00:00:01
Kecskeméten február 2.-tól az edzésidőpontok kedden és csütörtökön:
Gyermek kezdő: 17.00-18.15 (marad a régi) Gyermek haladó: 17.45-19.00 (ez változik!)
Felnőtt kezdő: 19.00-20.15 (ez változik!) . Felnőtt haladó : 19.30 - 21.00 (marad a régi)
IV. Juhász Ferenc Emlékversenyen jártunk
2006-01-29 11:00:00 2006 január 28.-án és 29.-én rendezte meg a Magyar Kempo Szövetség a IV. Juhász Ferenc Emlékversenyt. Soke Juhász Ferenc volt a szövetség technikai vezetője 2002-ben bekövetkezett haláláig. A Tatami Centrum hétfős csapattal szerepelt a versenyen. Ez volt az 52. verseny, melyen részt vettünk.
2006-01-21 09:00:00 Klubvizsgát tartottunk 2006.01.21-én a Bányai Júlia Gimnáziumban. A gyermekek 9 órától 12 óráig négy csoportban vizsgáztak, utána volt a diplomák átadása. Később a felnőttek következtek. Sikeresen vizsgázott 50 gyermek és 5 felnőtt. Gratulálunk nekik!
2006-01-01 00:00:00 Ismét egy új év. Ezentúl 2006 év hírei sorakoznak majd a címlapon, 2005 hírei pedig az archívumba